6.4.2022
SL
Uradni list Evropske unije
C 152/127
Mnenje Evropskega ekonomsko-socialnega odbora – Predlog direktive Evropskega parlamenta in Sveta o spremembi Direktive (EU) 2018/2001 Evropskega parlamenta in Sveta, Uredbe (EU) 2018/1999 Evropskega parlamenta in Sveta in Direktive 98/70/ES Evropskega parlamenta in Sveta glede spodbujanja energije iz obnovljivih virov ter razveljavitvi Direktive Sveta (EU) 2015/652 (COM(2021) 557 final – 2021/0218 (COD)) (2022/C 152/21)
Poročevalec: Christophe QUAREZ Soporočevalec: Lutz RIBBE
Zaprosili
Evropski parlament, 13. 9.
2021 Svet Evropske unije, 22. 9.
2021
Pravna podlaga
člen 114, člen 194(2) in člen 304 Pogodbe o delovanju Evropske unije
Pristojnost
strokovna skupina za promet, energijo, infrastrukturo in informacijsko družbo
Datum sprejetja mnenja na plenar­ 9. 12.
2021 nem zasedanju Plenarno zasedanje št.
565
Rezultat glasovanja (za/proti/vzdržani)
191/2/5
1.
Sklepi in priporočila 1.1 Evropski ekonomsko-socialni odbor (EESO) pozdravlja povečanje ciljnega deleža energije iz obnovljivih virov in z zadovoljstvom ugotavlja, da so ti cilji usmerjeni v industrijski, prometni in stanovanjski sektor.
Politika energije iz obnovljivih virov bi morala prinesti rezultate na treh področjih: blažitev podnebnih sprememb, energetska varnost in gospodarski razvoj (ustvarjanje delovnih mest), pri tem pa bi morala biti zagotovljena tudi pravna varnost, ki jo spodkopava dejstvo, da se revizija izvede le dva tedna po roku za prenos.
Vendar EESO poudarja, da celo višji cilj verjetno ni v skladu s cilji Pariškega sporazuma, kaj šele z določbo Okvirne konvencije Združenih narodov o spremembi podnebja, da bi preprečili nevarno antropogeno poseganje v podnebni sistem.
To poseganje občutimo že danes z naraščanjem temperature na svetovni ravni.
1.2 EESO opozarja Komisijo, da je potrebna sinergija med veljavnimi predpisi, pregledanimi v okviru svežnja „Pripravljeni na 55“, in predlaganimi novimi orodji, kot je Socialni sklad za podnebje ali mehanizem za ogljično prilagoditev na mejah.
1.3 EESO meni, da je nujno vzpostaviti enake konkurenčne pogoje med viri energije, za kar je treba odpraviti subvencije za fosilna goriva, ki se še vedno povečujejo (1).
1.4 EESO opozarja, da morajo biti v središču evropske energetske politike državljani, zlasti mladi, zato obžaluje premajhno ambicioznost Komisije v zvezi s spodbujanjem in razvojem individualnih proizvajalcev-odjemalcev in skupnosti proizvajalcev-odjemalcev, kar je v nasprotju z besedilom sporočila o energetski uniji.
1.5 EESO na splošno podpira načela odgovornega gozdarstva, ki so opredeljena v predlogu, in predlaga, da se za proizvodnjo bioenergije prednostno uporabljajo gozdarski stranski proizvodi in reciklirani lesni proizvodi.
Poziva tudi k ponovni oceni podpore elektrarnam na biomaso, da bi preusmerili biogoriva v promet, zlasti tam, kjer elektrifikacija povzroča težave ali kjer so biogoriva alternativa, ki je na voljo po razumnih cenah, kot je podrobneje opredeljeno v točkah 4.9 in 4.20.
(1)
UL L 328, 21.12.2018, str. 1.